''U izostanku najavljivanog investicijskog ciklusa vladajući su odlučili proračunsku rupu i javni dug krpati zaduživanjem te prodajom i iznajmljivanjem državne imovine. Kritičari tvrde; riječ je o nastavku politike HDZ-a'' navodi Deutsche Welle na početku presjeka 2013. godine za Hrvatsku.

U članku pod naslovom ''2013: Godina novog vala rasprodaje državne imovine'' osvrnuli su se, između ostalog i na pad kreditnog rejtinga, davanje Zračne luke Zagreb u koncesiju,monetizaciju autocesta, prodaju Croatia Osiguranja i fiskalizaciju za koju pišu kako je ''jedan od rijetkih poteza vlade koji je izazvao skoro pa opće odobravanje građana, ali i snažan otpor ugostitelja i trgovaca na tržnicama''.

Dotaknuli su se i uhićenja Vidoševića i pronalaska zbirke umjetnina u njegovom podzemnom bunkeru u kojem su također pronađene i preparirane životinje.

''Vidoševićeva je umjetnička zbirka, pokazale su fotografije procurile iz istrage, nadmašila onu zatvorenog bivšeg premijera i predsjednika HDZ-a Ive Sanadera'', piše Deutsche Welle.

>> Vidošević umjetnine kupovao znalački, Sanader je imao sve i svašta